SCC บวก 8 บ. รับผลดีราคาน้ำมันต่ำ-เก็งงบ Q1/58 แจ่ม
SCC ณ เวลา 12.17 น. ราคาอยู่ที่ 532 บาท บวก 8 บาท หรือ 1.53% สูงสุดที่ 536 บาท ต่ำสุดที่ 526 บาท มูลค่าซื้อขายที่ 1.12 พันล้านบาท ขณะที่ดัชนีตลาดหุ้นไทยโดยรวมบวก 0.60% 
21 เม.ย. 2558

ผู้สื่อข่าวรายงานว่า ราคาหุ้นบริษัท ปูนซิเมนต์ไทย จำกัด(มหาชน) หรือ SCC ณ เวลา 12.17น. ราคาอยู่ที่ 532 บาท บวก 8 บาท หรือ 1.53% สูงสุดที่ 536 บาท ต่ำสุดที่ 526 บาท มูลค่าซื้อขายที่ 1.12 พันล้านบาท ขณะที่ดัชนีตลาดหุ้นไทยโดยรวมบวก 0.60%

โดยนายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยถึงราคาหุ้น SCC เช้านี้ปรับตัวขึ้นได้ดี คาดว่าจะเป็นการเข้ามาเล่นเก็งกำไรของนักลงทุน โดยคาดหวังผลประกอบการงวดไตรมาส 1/58 ที่คาดว่าจะออกมาดีกว่าไตรมาส 4/57 ที่มีขาดทุนจาก stock loss และ SCC ยังได้ประโยชน์จากราคาน้ำมันดิบที่ลงมาอยู่ในระดับต่ำด้วย โดยมูลค่าตามปัจจัยพื้นฐานให้ไว้ที่ 530 บาท พร้อมแนะนำ “ซื้อ”
ส่วนสัญญาณทางเทคนิคให้แนวรับไว้ที่ 530 บาท ส่วนแนวต้าน 544 บาท
ด้านบล.ธนชาต ระบุในบทวิเคราะห์ฯว่า หุ้น SCC เข้าสู่รอบการเติบโตของกำไรใหม่ และได้ประโยชน์จากราคาน้ำมันที่อยู่ในระดับต่ำ